MUNICIPIUL SATU MARE

APARATUL DE SPECIALITATE AL PRIMARULUI

SERVICIUL JURIDIC

NR. 60771/23.10.2026 
În conformitate cu prevederile art. 136 alin. (8) lit. b) din O.U.G. nr. 57/2019 privind Codul administrativ,

formulăm:

RAPORT DE SPECIALITATE 

la proiectul de hotărâre pentru modificarea anexei 1 la  H.C.L. nr. 161/27.06.2013 
Proiectul de hotărâre se întemeiază, din punct de vedere juridic, pe următoarele:
· Art. 87 alin. (5) coroborat cu art. 287 lit. b) din Ordonanţa de Urgenţă nr. 57/2019 privind Codul administrativ – autorităţile deliberative ale administraţiei publice locale dispun de bunurile proprietate publică sau privată ale unităţilor administrativ-teritoriale şi exercită dreptul de proprietate asupra acestora;
· Art. 108 lit. a) din Ordonanţa de Urgenţă nr. 57/2019 privind Codul administrativ coroborat cu art. 297 alin. (1) lit. a) din acelaşi act normativ – consiliile locale hotărăsc ca bunurile ce aparţin domeniului public să fie date în administrare instituţiilor publice;

· Art. 1 alin. (1) Legea 198/2023 a învăţământului preuniversitar, cu modificările şi completările ulterioare, potrivit căruia învăţământul este domeniu de interes public;
· Art. 8 alin. (1) din Legea 198/2023 a învăţământului preuniversitar, cu modificările şi completările ulterioare: „(1) Autorităţile administraţiei publice locale asigură buna desfăşurare a învăţământului preuniversitar în unităţile administrativ-teritoriale în care acestea îşi exercită autoritatea.”
· Art. 146 alin. (1), (2) şi (5) din Legea 198/2023 a învăţământului preuniversitar, cu modificările şi completările ulterioare: „(1)Unităţile de învăţământ şi de educaţie extraşcolară pot deţine şi/sau administra: a) bunuri proprietate publică - unităţile de învăţământ şi de educaţie extraşcolară de stat; b) bunuri proprietate privată - unităţile de învăţământ şi de educaţie extraşcolară particulare; c) bunuri proprietate publică şi/sau privată, în funcţie de entitatea care le-a înfiinţat - unităţile de învăţământ şi de educaţie extraşcolară confesionale. (2)Terenurile şi clădirile în care îşi desfăşoară activitatea unităţile de învăţământ preuniversitar de stat fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea unităţilor de învăţământ preuniversitar de stat şi sunt administrate de către acestea prin consiliile de administraţie, conform legislaţiei în vigoare. … (5) Înţelesul sintagmei "celelalte componente ale bazei materiale", prevăzută la alin. (2)-(4), cuprinde bunuri imobile şi mobile afectate în mod direct şi special funcţionării învăţământului, ca serviciu public, pentru satisfacerea interesului general, astfel: spaţii pentru procesul de învăţământ, mijloace de învăţământ, bunuri mobile dobândite în urma implementării de proiecte, cu finanţare rambursabilă sau nerambursabilă, biblioteci, ateliere şcolare, ferme didactice, terenuri agricole, cămine, internate, cantine, cluburi ale elevilor, baze şi complexuri cultural-sportive, tabere şcolare, edituri şi tipografii, unităţi de microproducţie, spaţii cu destinaţia de locuinţă, orice alt obiect ce intră în patrimoniul destinat învăţământului şi salariaţilor din învăţământul preuniversitar. Aceste componente ale bazei materiale sunt inalienabile, insesizabile şi imprescriptibile pe toată durata utilizării în sistemul de învăţământ.”
· Art. 551 pct. 7, art. 554 din Codul civil, cu privire la dreptul de administrare şi regimul juridic al proprietăţii publice;
· Art. 297 alin. (1) lit. a), art. 286 alin. (4), art. 298 – art. 300, art. 301 din OUG nr. 57/2019 privind Codul administrativ – care reglementează darea în administrare a bunurilor proprietate publică;
· Art. 858, art. 866 – 869 din Codul civil care reglementează constituirea și exercitarea dreptului de administrare de către instituţiile publice de interes local;
· Art. 20 alin. (1) lit. e) din Legea nr. 273/2006 privind finanţele publice locale, cu modificările şi completările ulterioare – autorităţile administraţiei publice locale au competenţe în administrarea eficientă a bunurilor din proprietatea publică şi privată a unităţilor administrativ-teritoriale
· Dispoziţiile art. 129 alin. (2) lit. c) coroborat cu alin. (6) lit. a), art. 139 alin. (3) lit. g) din O.U.G. nr. 57/2019 privind Codul administrativ.
Prin Hotărârea Consiliului Local al municipiului Satu Mare nr. 161/27.06.2013 s-a aprobat trecerea în administrarea unităţilor de învăţământ preuniversitar de stat a clădirilor necesare desfăşurării procesului de nvăţământ şi a terenului aferent. Această hotărâre a fost modificată prin hotărârile de consiliu nr. 21/31.01.2019, 257/28.11.2019, 27/27.01.2022, 280/25.08.2022 şi 29/26.01.2023, 95/08.03.2023.
Prin raportul de specialitate al Serviciului Patrimoniu, Concesionări, Închirieri se prezintă necesitatea modificării H.C.L. nr. 161/27.06.2013.
Cu privire la oportunitatea promovării proiectului de hotărâre, s-a pronunţat iniţiatorul prin referatul de aprobare, iar asupra chestiunilor de natură tehnică, Serviciul Patrimoniu, Concesionări, Închirieri.

În consecinţă, proiectul de hotărâre pentru modificarea anexei 1 la  H.C.L. nr. 161/27.06.2013, se înaintează Consiliului Local al municipiului Satu Mare cu propunere de aprobare.

